text: Selleri-suppe.
  ¼ pund (25 Ov.) perlegryn sættes i blød i så meget koldt vand, at det står over dem; næste dag koges de i den halve portion af kødsuppen tilligemed 3 à 4 store ituskårne sellerier. Når disse er møre, og grynene har jævnet, gnides det igennem en sigte med den øvrige suppe og sættes atter på med kogte ituskårne sellerier for at få et opkog; 8 æggeblommer og ikke fuldt en pægel fløde piskes i terrinen, hvori suppen hældes langsomt, medens man bestandig pisker med riset, for at den kan skumme. Spises med ristet brød.